Σον Κομπς

Ο Σον Τζον Κομπς (γεννημένος στις 4 Νοεμβρίου 1969), γνωστός και ως Diddy, και παλαιότερα Puff Daddy και P. Diddy, είναι Αμερικανός ράπερ και παραγωγός.   

Το πρώτο άλμπουμ του Κομπς, No Way Out (1997), έλαβε αναγνώριση από τους κριτικούς και έφτασε στην κορυφή του Billboard 200. Τα επόμενα του δύο άλμπουμ, Forever (1999) και The Saga Continues... (2001), έφτασαν στην δεύτερη θέση, ενώ το τέταρτο, Press Play (2006), έφτασε στην κορυφή. Ο Κομπς αργότερα ίδρυσε το μουσικό συγκρότημα Diddy – Dirty Money με τις τραγουδίστριες R&B Καλένα Χάρπερ και Ντον Ρίτσαρντ για να κυκλοφορήσουν το άλμπουμ Last Train to Paris (2010), το οποίο έφτασε στην έβδομη θέση. Το πέμπτο του στούντιο άλμπουμ, The Love Album: Off the Grid (2023), έλαβε μέτρια κριτική και εμπορική ανταπόκριση. Έχει κερδίσει τρία βραβεία Grammy και είναι ένας από τους πιο πλούσιους μουσικούς καλλιτέχνες.

Στα τέλη του 2023, η πρώην σύντροφός του, Κάσι Βεντούρα, υπέβαλε μήνυση πολλαπλών εκατομμυρίων για σεξουαλική παρενόχληση, αλλά το έληξαν μεταξύ τους εκτός δικαστηρίου. Τους επόμενους μήνες, πολυάριθμες καταγγελίες υποβλήθηκαν από άτομα που ισχυρίστηκαν πως ο Κομπς τους είχε παρενοχλήσει σεξουαλικά ανάμεσα στο 1991 και το 2009. Τον Μάρτιο του 2024, διάφορες ιδιοκτησίες του Κομπς δέχτηκαν επιδρομές από το Υπουργείο Εσωτερικής Ασφάλειας των ΗΠΑ ως μέρος της έρευνάς τους. Τον Μάιο του 2024, δημοσιεύθηκε βίντεο όπου ο Κομπς κακοποιεί την Βεντούρα σε ένα ξενοδοχείο. Ο Κομπς ζήτησε συγγνώμη δημόσια για την επίθεση. Στις 16 Σεπτεμβρίου του 2024, συνελήφθη στο Μανχάταν, κατηγορούμενος για εκβιασμό, εμπορία ανθρώπων για πορνεία και «δημιουργία εγκληματικής οργάνωσης, στην οποία κακοποιούσε και απειλούσε γυναίκες και άλλους για να ικανοποιήσει τις σεξουαλικές του επιθυμίες, να προστατέψει την φήμη του και να αποκρύψει την συμπεριφορά του». Έχει δηλώσει αθώος. 

Ο Κομπς βρίσκεται σε ομοσπονδιακή φύλαξη στο Μητροπολιτικό Κέντρο Κράτησης στο Μπρούκλιν και η δίκη του ξεκίνησε στις 5 Μαΐου 2025. Στις 2 Ιουλίου 2025 κρίθηκε ένοχος για αδίκημα που σχετίζεται με την πορνεία ενώ αθωώθηκε από τις κατηγορίες για εμπορία σεξ και εκβιασμό. Η ποινή του ανακοινώθηκε στις 3 Οκτωβρίου 2025, οπότε και καταδικάστηκε σε ποινή φυλάκισης 4 ετών και 2 μηνών για αδικήματα σχετικά με την πορνεία, καθώς και σε πρόστιμο $500.000 .

 Δισκογραφία 
 No Way Out (1997)
 Forever (1999)
 The Saga Continues... (2001)
 Press Play (2006)
 Last Train to Paris με τις Dirty Money (2010)
 The Love Album: Off the Grid (2023)

 Παραπομπές 

 Εξωτερικοί σύνδεσμοι 

 Σον Κομπς στο AllMusic


Κατηγορία:Αμερικανοί ράπερ
Κατηγορία:Βραβευμένοι με Grammy
Κατηγορία:Αφροαμερικανοί
Κατηγορία:Αμερικανοί δισεκατομμυριούχοι
Κατηγορία:Αμερικανοί επιχειρηματίες
Κατηγορία:Τραγουδιστές χιπ χοπ
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ευεργέτες